kardosdrur/scandi-wiki huggingface dataset:
Jesper Frost Rasmussen

Jesper Frost Rasmussen (født 27. marts 1975) er en dansk politiker og nuværende borgmester i Esbjerg Kommune for Venstre.

Han har foruden en ingeniøruddannelse fra Aalborg Universitet Esbjerg en HD i Organisation og Ledelse fra Syddansk Universitet Esbjerg. 

Erhvervsmæssigt har han været ingeniør hos Danfoss og LEGO, hvorefter han arbejdede for forskellige forsyningsselskaber, herunder som administrerende direktør for DIN Forsyning fra 2016-2017. Han er siden 2019 vicepræsident for World Energy Cities Partnership, som er et samarbejde mellem verdens førende energibyer. Han er endvidere næstformand i Balance Danmark, der arbejder for geografisk balance i Danmark.

Han overtog borgmesterposten fra Johnny Søtrup efter at have været 1. viceborgmester fra 2014-2017. Han har været aktiv i Esbjerg Byråd siden han blev valgt første gang i 2009.

Frost har været medlem af bestyrelsen i KL (Kommunernes Landsforening) fra 2022.

Referencer 

Borgmestre i Esbjerg
Borgmestre fra Venstre
Medlemmer af Esbjerg Byråd
Borgmestre i Danmark 2022-2025
FC Girondins de Bordeaux (kvinder)

Football Club des Girondins de Bordeaux (; oftest kaldt Girondins de Bordeaux eller blot Bordeaux) er en fransk fodboldklub for kvinder, baseret i byen Bordeaux. Den har været kvindefodboldsektionen af FC Girondins de Bordeaux siden 2015. Klubben spiller i Division 1 Féminine, der er Frankrigs bedste række i kvindernes fodbold.

I 2018/19 sæsonen sluttede Bordeaux på en 4. plads, 24 points fra en plads i Champions League.

Spillere

Aktuel trup

Referencer 

Kvindefodboldklubber i Frankrig
FC Girondins de Bordeaux
Steen Rasmussen (flertydig)

Steen Rasmussen (født 1949) er en dansk skuespiller og instruktør.

Steen Rasmussen kan også referere til følgende andre personer:
 Steen Rasmussen (atlet) (1888-?) − dansk atlet (løber)
 Steen Rasmussen (fysiker) (1955) - dansk professor i fysik
 Steen A. Rasmussen (født 1944) − dansk advokat og fhv. direktør
 Steen Eiler Rasmussen (1898-1990) − dansk arkitekt, byplanlægger, forfatter og debattør
 Steen Højby Rasmussen (1922-1993) − dansk modernistisk arkitekt
Hjælpeudsagnsord

Et hjælpeudsagnsord (hjælpeverbum) er et udsagnsord der benyttes sammen med et andet udsagnsord.

Dansk 
For dansk er der blandt grammatikere forskellige opfattelser af hvad der er hjælpeudsagnsord.

Nogle grammatikere synes at kategorisere hjælpeudsagnsord og de såkaldte mådesudsagnsord i to kategorier hver for sig.
Som hjælpeudsagnsord bliver da anset ordene blive, få, have og være,
mens mådeudsagnsordene (modalverber) anses for at være burde, kunne, måtte, skulle, turde og ville.
I Elementær Dansk Grammatik tilføjer Paul Diderichsen gide som et specielt mådeudsagnsord,
og hertil lægger Christian Becker-Christensen yderligere behøve.

I Grammatik over det Danske Sprog bliver hjælpeudsagnsordene knyttet til fire undergrupper:
De temporale hjælpeudsagnsord som er have og være, 
de "modale hjælpeverber" (mådeudsagnsord) hvor de centrale er burde, kunne, måtte og skulle, 
de kopulære hjælpeudsagnsord som er være, blive og komme
og til sidst diatesehjælpeudsagnsordene som er være og blive.
Her anses få ikke for at være et fuldt hjælpeudsagnsord.

I et engelsk-sproget værk over dansk grammatik anses burde, kunne, måtte, skulle, turde og ville for at være modale hjælpeverber ("modal auxiliary verbs") og behøve, få og gide for ikke at være fulde hjælpeudsagnsord (kun "semi-auxiliary verbs").

To udsagnsord kan indgå i en sideordnet verbumforbindelse, for eksempel "sidder og læser" og "står og glor".
Denne konstruktion anses ikke for at indeholde et hjælpeudsagnsord.

Være med supinum eller perfektum participium 
For være med et -et-ord kan der være usikkerhed om gruppen af ord skal anses som hjælpeudsagnsord med supinum eller som et kopulativt verbum med et ord i perfektum participium. Flertalsformenen af (perfektum participium kan have -ede, men i ental ubestemt er der altid et overlap i formen. Der er ingen kongruensbøjning for supinum. Eksempler:
 Bilen er malet. —  malet som supinum eller perfektum participium i ental
 Bilerne er malet. —  malet som supinum
 Bilerne er malede. —  malede perfektum participium i flertal 
Eksempel af Lisa Holm Christensen og Robert Zola Christensen:
 Løfterne er afgivet. — supinum
 Løfterne er afgivne. — perfektum participium
De to Christensenerne angiver at det sidstnævnte tilfælde "synes gammeldags".

Hjælpeudsagnsordsrække 
Hjælpeudsagnsord kan sættes efter hinanden. Eksempel:
 "Mange beretter om at være blevet decideret shanghajet ved at have skrevet under på indmeldelsespapirer i fuldskab på diverse værtshuse." Her er være og blevet hjælpeudsagnsord til udsagnsordet shanghajet.

Referencer 

Grammatik
Russian Pizza Blues

Russian Pizza Blues kan referere til:
 Russian Pizza Blues (film) − en spillefilm fra 1992 af Michael Wikke og Steen Rasmussen
 Russian Pizza Blues (tv-serie) − en tv-serie fra 1995
Mellem venner

Mellem venner kan referere til:
 Mellem venner (film) − en spillefilm fra 1963 af Poul Nyrup
 Mellem venner (tv-serie) − en tv-serie fra 1995
Nordatlantisk Hus

Nordatlantisk Hus er et kulturhus i Odense med fokus på Færøerne, Island og Grønland. Huset åbnede 9. november 2013 som et af de første nybyggerier efter årtusindeskiftet på Odense Havn.

Huset arrangerer koncerter, foredrag, udstillinger og filmforevisninger. Foruden selve kulturhuset er stedet hjemsted for Det Grønlandske Hus, der yder service til grønlændere i Syddanmark. Nordatlantisk Hus indeholder også Restaurant Nordatlanten, der laver mad inspireret af de tre nordatlantiske lande, og Butik Nordatlanten, der sælger design fra Færøerne, Island og Grønland.

Nordatlantisk Hus bliver årligt besøgt af omkring 100.000 gæster.

Nordatlantisk Hus er tegnet af arkitekterne Dan Cornelius og Nanna Vöge og har siden åbningen modtaget Odense Kommunes Arkitekturpris og Odin-prisen fra Byforeningen Odense i 2014.

Eksterne henvisninger 
 Hjemmesiden

Bygninger, konstruktioner og anlæg i Odense
Kultur i Odense
Asta Björk Ivarsdottir

Asta Björk Ivarsdottir (født 19. januar 1998) er en dansk-islandsk professionel danser, kendt for sin deltagelse i tv-programmet Vild med dans.

Privat 
Hun har tidligere dannet par med realitydeltageren Jonass Jannec Jensen.  De gik fra hinanden i november 2021.

Vild Med Dans 
Hun vandt sæson 15 sammen med  Simon Stenspil.

I sæson 16 dansede hun med Oscar Bjerrehuus.

Asta Björk deltog i 2020 i sæson 17 af Vild med dans. Hun dansede med musikproduceren Faustix.

I 2021 vandt hun sæson 18 af Vild med dans sammen med sangeren Jimilian.

I 2022 deltog hun i sæson 19 af Vild med dans, hvor hun dansede med para-atlet Daniel Wagner Jørgensen. Parret endte med at blive nummer 2.

I 2023 deltager Asta i sæson 20 af Vild med dans.
Hun skal danse med skuespilleren Sebastian Bull Sarning.

Noter

Eksterne henvisninger 
 
 

Professionelle dansere i Vild med dans
Dansere
Auto-brewery syndrome

Auto-brewery syndrome eller gut fermentation syndrome er en sjælden medicinsk tilstand, hvor berusende mængder af ætanol bliver produceret af endogen fermentation i fordøjelsessystemet. Blandt andet en type af gær Saccharomyces cerevisiae, er blevet identificeret som en patogen for denne tilstand. Senere forskning har også vist at Klebsiella pneumoniae bakterien kan omdanne kulhydrater til ætanol i fordøjelsessystemet, hvilket kan accelerere Non-alcoholic fatty liver disease.

Referencer

Eksterne henvisninger 
 21. okt 2019, ing.dk: Sær sygdom ramte amerikaner: Fuld i årevis uden at drikke alkohol

Syndromer
Infektionssygdomme
CTA

Et kontrolområde (forkortet CTA, fra engelsk: Control area) er et kontrolleret luftrum, der strækker sig opefter fra en fastsat grænse over jordens eller vandets overflade til en fastsat øvre grænse.

Se også 
 Kontrolzone

Luftfart
Lego Baby

Lego Baby var en produktlinje produceret af den danske legetøjskoncern LEGO, der var målrettet meget små børn, der endnu ikke kan få fuldt udbytte af Duplo. Serien blev solgt som Duplo Primo (1995-96), herefter som Lego Primo (1997-99), og blev herefter til Lego Baby fra 2000. Fra 2002 og frem til midten af 2004 blev linjen markedsført som Lego Explore sammen med Duplo, og fra midten af 2004 og frem til det blev udfaset i 2006 hed den igen Lego Baby.

Lego Baby er kompatibilitet med andre Lego-elementer er stort set minimal. Almindelige legoklodser af samme længde og bredde kan sidde sammen med Duplo-klodser, og der findes også adapter-klodser. Klodserne til Lego Baby er større en almindelige legoklodser og duploklodser for at undgå, at børnene kan sluge dem.

Se også 
Duplo
Lego Quatro

Referencer

Eksterne henvisninger 

 Lego Baby på Brickset
 Lego Primo på Bricklink

Baby
Bidhya Devi Bhandari

Bidhya Devi Bhandari (; født 19. juni 1961) er en nepalesisk politiker, der er nuværende (2019) præsident i Nepal. Hun er Nepals anden præsident og landets første kvindelige statsoverhoved. Hun var viceformand for det nepalesiske kommunistparti Communist Party of Nepal (Unified Marxist–Leninist) og formand for den nepalesiske kvindeorganisation forinden hun vandt præsidentvalgtet den 28 oktober 2015. Hun blev valgt som præsident af Nepals valgmandskollegium med 327 stemmer ud af 549 og besejrede derved modkandidaten Kul Bahadur Gurung.

Hun har tidligere været Nepals førte kvindelige forsvarsminister. Hun var også minister for miljø og befolkning i 1990'erne.

Referencer 

Nepals præsidenter
Nuværende statsoverhoveder
Justice League

Justice League (på dansk også Lovens Vogtere) er en fiktiv gruppe superhelte fra DC Comics. Konceptet blev udviklet af forfatteren Gardner Fox, tegneren Mike Sekowsky og redaktør Julius Schwartz. Gruppen blev introduceret i The Brave And the Bold nr. 28 (1959) og fik sit eget blad i 1960. Gruppens sammensætning varierer, men tæller ofte Superman, Batman, Wonder Woman, Green Lantern og Lynet. 

Justice League er baseret på den ældre serie Justice Society of America, som Gardner Fox skrev i 1940'erne.

Justice League har stort set været kontinuerligt udgivet i eget hæfte siden 1960, men med forskellige titler, såsom Justice League of America, Justice League International og JLA. Fox og Sekowsky producerede serien gennem det meste af 1960'erne. Siden har mange andre arbejdet med serien, blandt andre Dennis O'Neil, Len Wein, Steve Englehart, Gerry Conway, Grant Morrison og Mark Waid.

Film og tv 
 2001-2004: Justice League (tegnefilmsserie)
 2004-2006: Justice League Unlimited - en fortsættelse af den forrige serie
 2017: Justice League (film fra 2017)

Se også 
 The Avengers - en tilsvarende gruppe fra Marvel Comics

Superhelte
DC Comics
Superman
Batman
Heimlich-manøvren

Heimlich-manøvren er en teknik, der bruges til at undgå kvælning på grund af fremmedlegemer i luftvejene. Den er opfundet af Henry Judah Heimlich.

Abdominal stød - Udførelse af Heimlich-manøvren 
For at udføre abdominal stød eller Heimlich-manøvren skal man tage fat om den tilskadekomne bagfra og placere en knyttet hånd med tommelfingeren indad mellem navle og nederste del af brystbenet. Grib om den knyttede hånd med den anden hånd, og giv 5 hårde tryk indad og opad mod mellemgulvet med 2-4 sekunders mellemrum, så der er tryk på bunden af membranen. Det komprimerer lungerne og udøver tryk på ethvert fremmedlegeme i luftrøret, som så forhåbentlig udvises. Efter at have brugt Heimlich-manøvren skal munden kontrolleres for at se, om man kan fjerne fremmedlegemet.

De fleste moderne protokoller, herunder fra den amerikanske hjertesammenslutning, Det Amerikanske Røde Kors, anbefaler flere trin for luftvejshindringer, der er designet til at anvende mere og mere pres – og abdominal stød som en sidste udvej.

Man skal anvende Heimlich-manøvren, hvis 

 Personen ikke kan tale eller hoste
 Personens hoste er mere som et gisp, og vedkommende bliver blå
 Personen er rød eller blå i ansigtet.

Man skal ikke anvende Heimlich-manøvren, hvis 

 Personen kan tale eller hoste
 og har normal hudfarve.

Referencer 
 Sundhed.dk - Fremmedlegeme i luftvejene

Førstehjælp
Alhambravej

Alhambravej er en gade på Frederiksberg i København, der går fra Frederiksberg Allé i syd til Gammel Kongevej i nord som forbindelse mellem Kingosgade og H.C. Ørsteds Vej. Vejen forbinder således Frederiksberg og København, idet en del af Kingosgade ligger i Københavns Kommune.

Gaden er opkaldt efter forlystelseshaven Alhambra, der lå øst for gaden. Den blev blev etableret af Georg Carstensen men åbnede først i 1857 efter hans død tidligere på året. Haven blev dog ingen succes, blandt fordi den lå et stykke fra byen, og fordi der manglede gadebelysning om aftenen. Haven måtte derfor lukke i 1869. Efter havens lukning blev gaden anlagt. Den blev navngivet 4. august 1870.

På den centrale del af gaden ligger der primært store villaer, der blev opført for den velstillede del af middelklassen. Ved gadehjørnerne i de to ender af gaden ligger der etageejendomme. På det vestlige hjørne af Frederiksberg Allé (Frederiksberg Allé 42-44 og Alhambravej 1-3) ligger således etageejendommen Alhambra. Den blev opført i 1906-1908 efter tegninger af Henrik Hagemann og E. Stegmann som et af de få eksempler på jugendstil på Frederiksberg. Facaden er dekoreret med blomsterranker. Fra i hvert fald 1910 lå Tivoli-Konditoriet i stueetagen. Nu er der restaurant i lokalerne, men meget af det originale inventar er blevet bevaret.

Noter

Eksterne henvisninger 

Gader på Frederiksberg
Division 1 Féminine 2018-19

Division 1 Féminine 2018-19 sæsonen var den 45. udgave, siden ligaens etablering. Lyon var forsvarende mestre, de har vundet titlen i tolv sæsoner på rad før denne. Sæsonen startede den 25. august 2018 og sluttede den 4. maj 2019. Lyon genvandt mesterskabet.

Hold 

To hold rykkede op fra Division 2 Féminine, Frankrigs næstbedste række i kvindernes fodbold, og erstattede to hold, der rykkede ned fra Division 1 Féminine efter 2017–18 sæsonen. Der er 12 hold, der konkurrerede i ligaen; to klubber rykkede ned til anden division efter at sæsonen var slut.

Hold der rykkede op i Division 1 Féminine 2018-19
 Dijon
 Metz

Hold der rykkede ned i Division 2 Féminine 2018-19
 Albi
 Marseille

Stadion og lokaliteter

Stillingen

Sæsonstatistik

Topscorere 
Opdateret til kampe spillet den 4. maj 2019.

Top assists 
Opdateret til kampe spillet den 4. maj 2019.

Referencer 

Division 1 Féminine
Fodboldsæson 2018-19
Amalievej

Amalievej er en gade på Frederiksberg i København, der går fra Bülowsvej i vest til H.C. Ørsteds Vej i øst. Langs den vestlige del af gaden ligger der store villaer fra slutningen af 1800-tallet, mens den østlige del domineres af etageejendomme.

Gaden blev anlagt omkring 1852 af Frederik Bülow som en af de første gader i et nyt kvarter af enfamilieshuse. Gaden blev til at begynde med kaldt for Amaliegade, men det blev ændret til Amalievej for at undgå forveksling med Amaliegade i Indre By. Gaden blev opkaldt efter Amalie Dohlmann, der var datter af ejeren af den nærliggende Svanemosegård, Frits August Dohlmann, og søster til maleren Augusta Dohlmann. Svanemosegård lå på Bülowsvej, og familien Dohlmann var venner med Frederik Bülow.

Bygninger og beboere 
Villaen i nr. 1 blev opført af arkitekten Jens Eckersberg til sig selv i 1868. Krigsminister Christian Carl Lundbye boede i nr. 4 fra 1857 til sin død i 1873. Nr. 4C blev opført i 1858 og er noteret af Kulturarvstyrelsen med bevaringsværdien 4. Foran ved gaden står der en tidligere hestestald i bindingsværk.

Maleren Constantin Hansen boede i nr. 6 fra 1862 til 1880. Hans hus, Paletten, blev senere erstattet af den nuværende etageejendom i nr. 10. Tage Iversen drev en privatklinik i nr. 6-8. Her blev prinsesse Elisabeth født i 1935. Nr. 8 fra 1896 er noteret af Kulturarvstyrelsen med bevaringsværdien 4. Billes Skole lå i nr. 20 fra 1910 til 1914, efter at den havde ligger på H.C. Ørsteds Vej 69 fra 1896.

Noter

External links

 Amalievej på kbhbilleder.dk

Gader på Frederiksberg
Hustlers (film)

Hustlers er en amerikansk film fra 2019 og den blev instrueret af Lorene Scafaria.

Medvirkende 
 Constance Wu som Destiny
 Jennifer Lopez som Ramona
 Julia Stiles som Elizabeth
 Mette Towley som Justice
 Wai Ching Ho som Destinys bedstemor
 Vanessa Aspillaga som Manuela

Kilder og Eksterne henvisninger 
 

Komediefilm fra USA
Amerikanske film fra 2019
Maximilian Munski

Maximilian Munski (født 10. januar 1988 i Lübeck, Vesttyskland) er en tysk tidligere roer og dobbelt europamester.

Munski vandt en sølvmedalje ved OL 2016 i Rio de Janeiro, som del af den tyske otter. Resten af besætningen bestod af Malte Jakschik, Andreas Kuffner, Eric Johannesen, Maximilian Reinelt, Felix Drahotta, Richard Schmidt, Hannes Ocik og styrmand Martin Sauer. Der deltog i alt syv både i konkurrencen, hvor Storbritannien vandt guld, mens Holland tog bronzemedaljerne. 

Munski vandt desuden to EM-guldmedaljer i otter, i henholdsvis 2013 og 2015, og sikrede sig desuden to VM-sølvmedaljer i samme disciplin.

OL-medaljer 
 2016:  Sølv i otter

Referencer

Eksterne henvisninger 

Roere fra Tyskland
Personer fra Lübeck
Olympiske medaljevindere i roning
Olympiske sølvmedaljevindere fra Tyskland
Medaljevindere ved sommer-OL 2016
Malte Jakschik

Malte Jakschik (født 3. august 1993 i Bonn, Tyskland) er en tysk roer, tredobbelt verdensmester og seksdobbelt europamester.

Jakschik vandt en sølvmedalje ved OL 2016 i Rio de Janeiro, som del af den tyske otter. Resten af besætningen bestod af Maximilian Munski, Andreas Kuffner, Eric Johannesen, Maximilian Reinelt, Felix Drahotta, Richard Schmidt, Hannes Ocik og styrmand Martin Sauer. Der deltog i alt syv både i konkurrencen, hvor Storbritannien vandt guld, mens Holland tog bronzemedaljerne. 

Jakschik har desuden vundet hele tre VM-guldmedaljer (2017, 2018 og 2019) og seks EM-guldmedaljer (2014, 2015, 2016, 2017, 2018 og 2019), alle som del af den tyske otter.

OL-medaljer 
 2016:  Sølv i otter
 2020:  sølv i Otter med styrmand

Referencer

Eksterne henvisninger 

Roere fra Tyskland
Personer fra Bonn
Olympiske medaljevindere i roning 
Medaljevindere ved sommer-OL 2016
Medaljevindere ved sommer-OL 2020
Olympiske sølvmedaljevindere fra Tyskland
Deltagere for Tyskland ved sommer-OL 2016
Deltagere for Tyskland ved sommer-OL 2020
Felix Drahotta

Felix Drahotta (født 1. januar 1989 i Rostock, Østtyskland) er en tysk roer og firedobbelt verdensmester.

Drahotta vandt en sølvmedalje ved OL 2016 i Rio de Janeiro, som del af den tyske otter. Resten af besætningen bestod af Maximilian Munski, Andreas Kuffner, Eric Johannesen, Maximilian Reinelt, Malte Jakschik, Richard Schmidt, Hannes Ocik og styrmand Martin Sauer. Der deltog i alt syv både i konkurrencen, hvor Storbritannien vandt guld, mens Holland tog bronzemedaljerne. 

Drahotta har desuden vundet hele fire EM-guldmedaljer i den tyske otter, i henholdsvis 2013, 2014, 2015 og 2016, samt tre VM-sølvmedaljer i samme disciplin.

OL-medaljer 
 2016:  Sølv i otter

Referencer

Eksterne henvisninger 

Roere fra Tyskland
Personer fra Rostock
Olympiske medaljevindere i roning
Olympiske sølvmedaljevindere fra Tyskland
Medaljevindere ved sommer-OL 2016
Hannes Ocik

Hannes Ocik (født 8. juni 1991 i Rostock, Tyskland) er en tysk roer, tredobbelt verdensmester og seksdobbelt europamester.

Ocik vandt en sølvmedalje ved OL 2016 i Rio de Janeiro, som del af den tyske otter. Resten af besætningen bestod af Maximilian Munski, Andreas Kuffner, Eric Johannesen, Maximilian Reinelt, Felix Drahotta, Richard Schmidt, Malte Jakschik og styrmand Martin Sauer. Der deltog i alt syv både i konkurrencen, hvor Storbritannien vandt guld, mens Holland tog bronzemedaljerne. 

Ocik har desuden vundet hele tre VM-guldmedaljer (2017, 2018 og 2019) og seks EM-guldmedaljer (2013, 2015, 2016, 2017, 2018 og 2019), alle som del af den tyske otter.

OL-medaljer 
 2016:  Sølv i otter
 2020:  sølv i Otter med styrmand

Referencer

Eksterne henvisninger 

Roere fra Tyskland
Personer fra Rostock
Olympiske sølvmedaljevindere fra Tyskland
Medaljevindere ved sommer-OL 2016
Medaljevindere ved sommer-OL 2020
Deltagere for Tyskland ved sommer-OL 2016
Deltagere for Tyskland ved sommer-OL 2020
Gabriel Bergen

Gabriel Bergen (født 6. juli 1982 i Dawson Creek, Canada) er en canadisk tidligere roer.

Bergen vandt en sølvmedalje ved OL 2012 i London, som del af den canadiske otter. Resten af besætningen bestod af Douglas Csima, Robert Gibson, Conlin McCabe, Malcolm Howard, Andrew Byrnes, Jeremiah Brown, Will Crothers og styrmand Brian Price. Der deltog i alt otte både i konkurrencen, hvor Tyskland vandt guld, mens Storbritannien tog bronzemedaljerne.

Bergen vandt desuden en VM-guldmedalje i toer med styrmand ved VM 2008 i Linz og har desuden både en sølv- og bronzemedalje i otter.

OL-medaljer 
 2012:  Sølv i otter

Referencer

Eksterne henvisninger 

Roere fra Canada
Douglas Csima

Douglas Csima (født 21. november 1985 i Mississauga, Canada) er en canadisk tidligere roer.

Csima vandt en sølvmedalje ved OL 2012 i London, som del af den canadiske otter. Resten af besætningen bestod af Gabriel Bergen, Robert Gibson, Conlin McCabe, Malcolm Howard, Andrew Byrnes, Jeremiah Brown, Will Crothers og styrmand Brian Price. Der deltog i alt otte både i konkurrencen, hvor Tyskland vandt guld, mens Storbritannien tog bronzemedaljerne. 

Csima vandt desuden både en VM-sølv- og bronzemedalje i otter.

OL-medaljer 
 2012:  Sølv i otter

Referencer

Eksterne henvisninger 

Roere fra Canada
Robert Gibson

Robert Michael Gibson (født 2. februar 1986 i Kingston, Canada) er en canadisk tidligere roer.

Gibson vandt en sølvmedalje ved OL 2012 i London, som del af den canadiske otter. Resten af besætningen bestod af Gabriel Bergen, Douglas Csima, Conlin McCabe, Malcolm Howard, Andrew Byrnes, Jeremiah Brown, Will Crothers og styrmand Brian Price. Der deltog i alt otte både i konkurrencen, hvor Tyskland vandt guld, mens Storbritannien tog bronzemedaljerne. Han deltog desuden ved OL 2016 i Rio de Janeiro, som del af den canadiske dobbeltfirer.

Gibson har desuden både en VM-sølv- og bronzemedalje i otter samt en sølvmedalje i firer med styrmand.

OL-medaljer 
 2012:  Sølv i otter

Referencer

Eksterne henvisninger 

Roere fra Canada
Conlin McCabe

Conlin McCabe (født 20. august 1990 i Brockville, Canada) er en canadisk roer.

McCabe vandt en sølvmedalje ved OL 2012 i London, som del af den canadiske otter. Resten af besætningen bestod af Gabriel Bergen, Douglas Csima, Robert Gibson, Malcolm Howard, Andrew Byrnes, Jeremiah Brown, Will Crothers og styrmand Brian Price. Der deltog i alt otte både i konkurrencen, hvor Tyskland vandt guld, mens Storbritannien tog bronzemedaljerne. Han deltog desuden ved OL 2016 i Rio de Janeiro, som del af den canadiske firer uden styrmand.

McCabe vandt desuden en VM-bronzemedalje i otter ved VM 2011 i Slovenien.

OL-medaljer 
 2012:  Sølv i otter

Referencer

Eksterne henvisninger 

Roere fra Canada
Olympiske medaljevindere i roning 
Olympiske sølvmedaljevindere fra Canada
Medaljevindere ved sommer-OL 2012
Familien Addams (film fra 2019)

Familien Addams er en amerikansk film fra 2019 instrueret af Greg Tiernan og Conrad Vernon.

Medvirkende 
 Casper Crump som Gomez Addams (dansk stemme)
 Nukâka Coster-Waldau som Morticia Addams (dansk stemme)
 Fillipa Coster-Waldau som Wednesday Addams (dansk stemme)
 Albert Rudbeck Lindhardt som Pugsley Addams (dansk stemme)
 Andreas Bo som Onkel Fester (dansk stemme)
 Søren Bech-Madsen som Lurch (dansk stemme)

Kilder

Eksterne henvisninger 
 

Komediefilm fra USA
Amerikanske film fra 2019
Film baseret på tegneserier
Gyserkomediefilm fra USA
Animationsfilm fra USA
Engelsksprogede film
Jeremiah Brown

Jeremiah Brown (født 25. november 1985 i Hamilton, Canada) er en canadisk tidligere roer.

Brown vandt en sølvmedalje ved OL 2012 i London, som del af den canadiske otter. Resten af besætningen bestod af Gabriel Bergen, Douglas Csima, Robert Gibson, Malcolm Howard, Andrew Byrnes, Conlin McCabe, Will Crothers og styrmand Brian Price. Der deltog i alt otte både i konkurrencen, hvor Tyskland vandt guld, mens Storbritannien tog bronzemedaljerne.

Brown vandt desuden en VM-bronzemedalje i otter ved VM 2011 i Slovenien.

OL-medaljer 
 2012:  Sølv i otter

Referencer

Eksterne henvisninger 

Roere fra Canada